DDD ร่วง5% ทุบสถิติ “ออลไทม์โลว์” คาดกำไรปีนี้วูบ 36% เหลือ 226ลบ. รับผลกระทบตรวจจับอ.ย.
DDD ร่วง5% ทุบสถิติ "ออลไทม์โลว์" คาดกำไรปีนี้วูบ 36% เหลือ 226ลบ. รับผลกระทบตรวจจับอ.ย. โดย ณ เวลา 14.47 น. ราคาอยู่ที่ 24.30 บาท ลบ 1.20 บาท หรือ 4.71% สูงสุดที่ 25.75 บาท ต่ำสุดที่ 24.20 บาท ด้วยมูลค่าซื้อขาย 28.59 ล้านบาท
24 ก.ย. 2562

ผู้สื่อข่าวรายงานว่า ราคาหุ้น บริษัท ดู เดย์ ดรีม จำกัด (มหาชน) หรือ DDD ล่าสุด ณ เวลา 14.47 น. อยู่ที่ 24.30 บาท ลบ 1.20 บาท หรือ 4.71% สูงสุดที่ 25.75 บาท ต่ำสุดที่ 24.20 บาท ด้วยมูลค่าซื้อขาย 28.59 ล้านบาท

ทั้งนี้ ราคาหุ้นปรับตัวลดลงทำจุดต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 26 ธ.ค.2551 โดยมีราคา IPO ที่ 53 บาท
ด้าน บล.บล.เคทีบี (ประเทศไทย) ระบุในบทวิเคราะห์ (12 ธ.ค.61) แนะนำ “ถือ” ที่ราคาเป้าหมายปี 2562 ที่ 36.00 บาท คาดกำไรสุทธิปี 2561 จะอยู่ที่ 226 ล้านบาท (ลดลง 35.5%จากช่วงเดียวกันเมื่อปีก่อน) จากผลกระทบของการตรวจจับ อ.ย. และการปิดตลาดค้าส่งใหญ่
สำหรับปี 2562 คาดกำไรสุทธิเติบโตก้าวกระโดด อยู่ที่ 354 ล้านบาท (56.6%จากช่วงเดียวกันเมื่อปีก่อน) ส่งผลจากรายได้ที่ขยายตัวทั้งในและต่างประเทศ คาดว่ารายได้จาก Traditional trade จะกลับมาฟื้นตัวอีกครั้งหลัง DDD ปรับกลยุทธ์ใหม่ และรายได้จากต่างประเทศคาดขยายตัวต่อเนื่อง คาดสัดส่วนรายได้จากฟิลิปปินส์จะเริ่มขยายตัวมากขึ้น
โดยคาดจำนวนนักท่องเที่ยวจีนขยายตัว 7% จากช่วงเดียวกันเมื่อปีก่อน หนุนรายได้จาก King Power โดยสัดส่วนรายได้จากนักท่องเที่ยวจีนอยู่ที่ 15% ของรายได้ในประเทศ
อย่างไรก็ตาม ยังคงคำแนะนำเพียง “ถือ” ที่ราคาเป้าหมายปี 2562 ที่ 36.00 บาท จนกว่าจะเห็นสัญญาณการฟื้นตัวที่ชัดเจน ปัจจุบัน DDD เทรดอยู่ที่ PER 23x ถือว่ายังคงไม่น่าสนใจในระยะสั้น แนะนำให้ switch มาเป็น BEAUTY (ซื้อ/12.50 บาท) ซึ่งเป็น Top pick กลุ่มเครื่องสำอาง มองว่าสถานการณ์ที่เป็นลบได้เริ่มคลี่คลาย มองว่าผลประกอบการ BEAUTY จะกลับมาเติบโตโดดเด่นอีกครั้งในปี 2562 ปัจจุบัน BEAUTY เทรดอยู่ที่ PER 18.2x ต่ำกว่า peer กลุ่ม Commerce
 